Fuad Muradov gürcü nazirlə görüşdü '; // item += '
Fuad Muradov gürcü nazirlə görüşdü
Gürcüstanda səfərdə olan Diasporla İş üzrə Dövlət Komitəsinin sədri Fuad Muradov bu ölkənin elm və təhsil naziri Mixeil Çxenkeli ilə görüşüb.
"Ölkə.Az" Report-a istinadən xəbər verir ki, görüşdə iki ölkə arasında elm və təhsil sahəsində əməkdaşlıq, gənclər siyasəti, kadr hazırlığı və s. məsələlər ətrafında geniş fikir mübadiləsi aparılıb.
F.Muradov bildirib ki, Azərbaycan Prezidenti İlham Əliyev Gürcüstanla əlaqələrin bütün istiqamətlərdə, eləcə də elm və təhsil sahəsində inkişafına mühüm əhəmiyyət verir:
"Ölkələrimiz arasında mövcud olan dostluq və qardaşlıq münasibətləri elm və təhsil sahəsində əməkdaşlığın genişləndirilməsinə imkan yaradır. Bu gün Gürcüstanda xeyli sayda azərbaycanlı yaşayır. Onlar bu ölkənin bərabərhüquqlu vətəndaşlarıdırlar. Onlar bu dövlətin güclənməsində mühüm rol oynayırlar. Lakin bəzi sahələrdə müəyyən problemlər hələ də qalmaqdadır".
M.Çxenkeli isə, öz növbəsində, deyib ki, Gürcüstan hökuməti bütün milli azlıqların, eləcə də azərbaycanlıların normal təhsil almaları üçün hər cür şərait yaradıb: "Yeni tətbiq olunan 4+1 təhsil proqramı milli azlıqların inteqrasiyası ilə yanaşı, dövlət dilini öyrənmələrinə imkan yaradır. Azərbaycan dilində olan məktəblərin maddi texniki bazasının möhkəmləndirilməsi üçün də tədbirlər görülür".
Görüşdə hər iki ölkənin dövlət və özəl universitetlərində Azərbaycan və gürcü dillərini mükəmməl bilən kadrların hazırlanması, tələbə mübadiləsi, professor, müəllim və tələbələrin qarşılıqlı səfərlərinin təşkili və qarşılıqlı maraq doğuran digər məsələlər də müzakirə olunub.
Görüşdə Azərbaycanın Gürcüstandakı səfiri Dursun Həsənov da iştirak edib.
Türkiyədən İraqdakı terrorçulara hava zərbələri
Beyləqanda kombayn və taxıl sahəsi yanıb
Ölkənin qızıl-gümüş bazarında bahalaşma var
"Son 10 ildə 4500-ə yaxın layihəyə 36 milyon manata yaxın yardım göstərilib" — Əli Həsənov
Bu gün Azərbaycan Prezidenti yanında Qeyri-Hökumət Təşkilatlarına Dövlət Dəstəyi Şurasının yaranmasının 10 illiyi münasibətilə yubiley tədbiri keçirilib.
"Ölkə.Az" xəbər verir ki, tədbirdə dövlət və hökumət nümayəndələri, millət vəkilləri, xarici qonaqlar, QHT nümayəndələri iştirak ediblər.
Tədbiri giriş sözü ilə açan Qeyri-Hökumət Təşkilatlarına Dövlət Dəstəyi Şurasının sədri Azay Quliyev bildirib ki, bu Şuranı təsis etməklə Prezident İlham Əliyev siyasi iradə göstərərək dövlət-QHT münasibətlərinin yeni müstəviyə keçməsi üçün şərait yaratdı, QHT-lərə etimad mühitini gücləndirdi.
A.Quliyev deyib ki, belə bir qurumun təsis edilməsi ilə Azərbaycanda milli donorluq institutu yaranmış oldu: “Şura yaranana qədər ölkədə milli donorluq institutu yox idi, Azərbaycan həqiqətlərinin, ermənilərin Azərbaycana qarşı təcavüzünün və erməni işğalının, qaçqın və məcburi köçkünlər probleminin dünya ictimaiyyətinə çatdırılması istiqamətində layihələrə heç kim donorluq etmirdi. Xarici təşkilatlar heç bir halda bizə dəstək vermirdilər, deyirdilər ki, “bu sizin daxili işinizdir”. Ancaq Şura yarandıqdan sonra vəziyyət dəyişdi və bu istiqamətdə çoxlu sayda layihələr həyata keçirilməyə başlandı. Şuranın yaranması ilə QHT-ləri ümummilli problemlərin həlli istiqamətində səfərbər etmək mümkün oldu. Biz bütün görülən işlərə görə cənab Prezident İlham Əliyevə təşəkkür edirik və bildiririk ki, Şura bundan sonra da üzərinə düşən vəzifələri layiqincə yerinə yetirəcək”.
Sonra tədbirdə çıxış edən Azərbaycan Prezidentinin ictimai-siyasi məsələlər üzrə köməkçisi - şöbə müdiri Əli Həsənov bildirib ki, 10 il ərzində Şura böyük işlər görüb və fəaliyyəti qənaətbəxş hesab olunmalıdır.
PA rəsmisi qeyd edib ki, cənab Prezident İlham Əliyev vətəndaş cəmiyyəti quruculuğunu bizim cəmiyyətimizin inkişafının əsas şərtlərindən biri hesab edir:
“Azərbaycanın əldə etdiyi bütün nailiyyətlərin əsası ümummilli lider Heydər Əliyev tərəfindən qoyulub. 1995-ci ildə qəbul edilən Konstitusiyamızda vətəndaş cəmiyyətinin inkişafı, azadlığı üçün bütün şərtlər öz əksini tapıb. 1995-ci ildən bəri Azərbaycanda bütün seçkilər azad və şəffaf şəkildə keçib, Azərbaycanda azad media formalaşıb. Bu gün Azərbaycanda şəffaf şəkildə vətəndaş cəmiyyəti təşkilatlarının fəaliyyətini müşahidə edirik. QHT hərəkatının bir neçə özünəməxsus nəticələri var. Vətəndaş təşəbbüsləri bu hərəkat çərçivəsində öz təsbitini taparaq bugünkü normal formaya gəlib çatıb”.
Ə.Həsənov deyib ki, son 10 ildə 4500-ə yaxın layihəyə 36 milyon manata yaxın yardım göstərilib, bu layihələrə cəlb olunan insanların sayı isə 15 minə yaxındır:
“Ümumilikdə isə QHT sektorunda məşğul olan insanların sayı 30 minə yaxındır. Onlar Azərbaycanın fəal vətəndaşlarıdır, kənardan gələn təhlükəyə sinə gəlməkdə heç də məmurlardan az iradəyə malik deyillər, Azərbaycan dövlətinin, cəmiyyətinin maraqlarını heç də az təbliğ etmirlər. Təəssüf ki, xarici dairələrin təsirinə düşərək Azərbaycan dövlətinə və dövlətçiliyinə qarşı istifadə olunan QHT-lərin də şahidi olmuşuq. Ancaq sevindirici haldır ki, QHT-lərin 99 faizi dövləti, dövlətçiliyi təbliğ edir”.
Milli Məclis sədrinin müavini Bahar Muradova Azərbaycan Prezidenti yanında Qeyri-Hökumət Təşkilatlarına Dövlət Dəstəyi Şurasının ötən 10 il ərzində uğurla fəaliyyət göstərdiyini, bu gün QHT-lərin Azərbaycan dövlətinin maraqlarını müdafiə etdiyini bildirib.
B.Muradova qeyd edib ki, Milli Məcllis Şura ilə əməkdaşlıq barədə memorandum imzalayıb və səmərəli əməkdaşlıq edir. QHT sektoru ilə əlaqədar Şuranın təşəbbüsü ilə Milli Məclisdə irəli sürülən qanun layihələri qəbul olunub və bu sahədə qanunvericilik bazası təkmilləşdirilib.
Daha sonra tədbirdə çıxış edən BMT-nin Azərbaycandakı rezident-əlaqələndiricisi Qulam İshaqzai Azərbaycanda vətəndaş cəmiyyəti təşkilatlarının səmərəli fəaliyyət göstərdiyini və BMT-nin bu istiqamətdə Azərbaycanla uğurlu əməkdaşlıq etdiyini bildirib: “Biz Azərbaycanda qeyri-hökumət təşkilatlarının fəaliyyətini yüksək qiymətləndiririk və Azərbaycanla bu sahədə əməkdaşlığı davam etdirməkdə maraqlıyıq”.
Tədbir bədii hissə ilə davam edib.
Məkrli bədxahların təxribatlarına uymayın — Günün ulduz falı
Bakıda velosiped minik maşını ilə toqquşub — FOTO
İsveçrə 90-cı dəqiqə qolu ilə Serbiyanı məğlub etdi — VİDEO
Konqo OPEK-ə qoşuldu
OPEK Konqo dövlətinin təşkilata qoşulmasına icazə verib.
“Ölkə.Az” xəbər verir ki, bu barədə təşkilata üzv ölkələrin iclasına dair hesabatda məlumat verilib.
“Konfrans Konqonun tələbini nəzərdən keçirib və bu ölkəyə OPEK üzvü olmağa icazə verib”, - deyə məlumatada deyilir.
Sənədə əsasən, Konqo artıq OPEK-ə üzv ölkə sayılır.
Hikmət Həsənov
Bakıdakı özbaşına avtobus sürücüləri ilə nə etməli? — VİDEO
BMT Rusiyanı qoşunlarını Dnestryanıdan çıxartmağa çağırıb
Daha bir bağçada zorakılıq — Gəncədə körpəyə dağ çəkdilər + FOTO
14:32 “Sərdar Cəlaloğlu PKK terrorçuları ilə görüşüb” — ŞAHİDLƏRDƏN SENSASİON AÇIQLAMALAR
15:30 Universitetlərə qəbul üzrə orta ballar açıqlandı — SIYAHI
10:30 Xəstəlik meyxanaçını bu hala saldı — FOTO
14:57 Azərbaycanda yeni şəxsiyyət vərəqəsi veriləcək — FOTO
18:10 Bakı kilsəsində dəhşət — Keşiş ayzaşlı qızı zorladı